**Príloha č.3**

**ZMLUVA O DIELO (NÁVRH)**

uzatvorená podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len Obchodný zákonník)

**I. Zmluvné strany**

**1.1 Zhotoviteľ:**

Sídlo:

Zastúpený:

IČO:

DIČ:

IČ DPH:

Bankové spojenie:

č.ú.:

mobil:

e-mail:

Zapísaný v Obchodnom registri Okresného súdu

**1.2 Objednávateľ** Obec Topoľovka

Zastúpený : Ing.Štefan Ladičkovský - starosta obce

Sídlo organizácie: Topoľovka 194, 067 45, Topoľovka

Kontaktná osoba: Ing.Štefan Ladičkovský

Telefón: 057 778 1133

e-mail: topolovka@wmx.sk

IČO: 00323659

DIČ: 2021173836

**II. Východiskové podklady a údaje**

2.1 Názov stavby: **„Stavebné úpravy pre vytvorenie Komunitného centra, Topoľovka“.**

**III. Predmet plnenia zmluvy**

* 1. Predmetom tejto zmluvy je vykonávanie stavebných prác na stavbe: **„Stavebné úpravy pre vytvorenie Komunitného centra, Topoľovka“** v rozsahu určenom projektovou dokumentáciou a realizačným rozpočtom k predmetnej stavbe.

**IV. Čas plnenia**

* 1. Doba trvania prác:

odovzdanie staveniska: do 10 dní od doručenia písomnej výzvy objednávateľa

začatie stavebných prác: nasledujúci deň po dni odovzdania staveniska

ukončenie stavebných prác: do 3 mesiacov od začatia stavebných prác

uvoľnenie staveniska: do 5 dní po odovzdaní a prevzatí prác

* 1. Po dohode objednávateľa so zhotoviteľom nie je možné predĺžiť termín odovzdania diela.
  2. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
  3. Pri odovzdaní staveniska objednávateľ vyčlení pre zhotoviteľa miestnosť pre sklad materiálu a náradia, určí body napojenia elektrickej energie a studenej vody. Zhotoviteľ je povinný zabezpečiť podružné meranie spotrebovanej elektrickej energie. Spotrebované médiá výlučne na účely predmetu diela bude hradiť objednávateľ. Zhotoviteľ zabezpečí v prípade zabratia verejného priestranstva príslušné povolenia a bude hradiť náklady s tým vzniknuté.

**V. Cena**

* 1. V cene je zahrnutý celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.
  2. Cena diela je stanovená na základe výsledku verejného obstarávania pre celú stavbu na základe pevných jednotkových cien víťaznej ponuky a predstavuje:

Cena diela bez DPH : .................... €

DPH 20% : ................... €

Cena diela celkom s DPH : ................... €

Slovom : ................................................... €.

* 1. V cene sú zahrnuté aj náklady na  vypratanie zariadenia staveniska zhotoviteľa.

**VI. Platobné podmienky a fakturácia**

* 1. Vykonané práce budú fakturované po ukončení prác a podpise preberacieho protokolu. Cena za dielo bude uhradená na základe faktúry - daňového dokladu, vystaveného zhotoviteľom po čiastočnom prebratí stavebných prác zástupcom objednávateľa. Lehota splatnosti faktúry je 60 dní od doručenia objednávateľovi.
  2. Zhotoviteľ je povinný vykonané práce vyúčtovať overiteľným spôsobom. Faktúra musí byť zostavená prehľadne.
  3. Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok.
  4. Faktúry budú obsahovať náležitosti uvedené v § 71 ods. 2 zákona číslo 222/2004 Z. z. o DPH v znení neskorších zmien a doplnkov.

6.5 Faktúra sa bude považovať za uhradenú dňom pripísania jej úhrady na účet dodávateľa uvedeného v doručenej faktúre z účtu objednávateľa.

**VII. Záručná doba a zodpovednosť za vady**

* 1. Zmluvné strany sa dohodli na záručnej dobe v trvaní 60 mesiacov, ktorá začína plynúť odo dňa odovzdania diela objednávateľovi preberacím protokolom.
  2. Zhotoviteľ zodpovedá za to, že predmet zmluvy zodpovedá v dobe prevzatia výsledku určenému v zmluve, že zodpovedá technickým predpisom a normám (§ 47 a nasl. stavebného zákona) a že nemá vady, ktoré by rušili alebo znižovali hodnotu, alebo schopnosť jeho používania v zmluve predpokladaným, alebo obvyklým účelom.
  3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
  4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
  5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. I. tejto zmluvy.
  6. Zjavné vady sú také vady, ktoré objednávateľ zistil resp. mohol zistiť odbornou prehliadkou pri preberaní diela. Tieto vady musia byť reklamované zapísaním v protokole o odovzdávaní a prevzatí diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká. Zjavné vady zistené pri kontrolných meraniach po realizácii diela zrealizované podľa podmienok predmetnej výzvy budú odstránené do 3 dní s protokolom o odstránení vád a nedorobkov.
  7. Skryté vady sú také vady, ktoré objednávateľ nemohol zistiť pri prevzatí diela a vyskytnú sa v záručnej dobe. Tieto vady je objednávateľ povinný reklamovať u zhotoviteľa písomnou formou.
  8. Zhotoviteľ je povinný na reklamáciu reagovať do 3 dní od uplatnenia oprávnenej reklamácie objednávateľa a dohodnúť spôsob a termín odstránenia vady.
  9. Havarijné stavy, t. j. následky vád, ktorých odstránenie neznesie doklad a za ktoré zodpovedá zhotoviteľ, je zhotoviteľ povinný odstrániť bezodkladne po ich nahlásení a sprístupnení objektu.
  10. Vadou sa rozumie odchýlka v kvalite, rozsahu a parametroch diela stanovených touto zmluvou a obecne záväznými technickými normami a predpismi a požiadavkami stanovenými v žiadosti o NFP podľa predmetnej výzvy.
  11. Nedorobkom sa rozumie nedokončená práca oproti tejto zmluve.

**VIII. Podmienky vykonania diela**

* 1. Zhotoviteľ vykoná dielo na svoje náklady a na vlastné nebezpečenstvo.
  2. Práce na diele je zhotoviteľ povinný vykonať v dohodnutej lehote.
  3. Zhotoviteľ nie je oprávnený stavbu ako celok odovzdať na zhotovenie inému subjektu.
  4. Objednávateľ odovzdá zhotoviteľovi stavenisko pre vykonávanie stavebných prác tak, aby zhotoviteľ mohol na ňom začať práce v súlade s podmienkami zmluvy. Náklady na zhotovenie a odstránenie staveniska sú súčasťou ceny o dielo.
  5. Objednávateľ k termínu odovzdania staveniska určí skládky odpadov a sute z realizácie stavebnej časti, prípadne iné priestory podľa požiadavky zhotoviteľa.
  6. Zhotoviteľ zabezpečí na svoje náklady dopravu všetkých materiálov, stavebných hmôt a dielcov, výrobkov a zariadení a ich presun na stavenisko.
  7. Na stavenisko môžu vstupovať iba poverení pracovníci objednávateľa, technický dozor objednávateľa a prípadne stavebný dozor.
  8. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 510/2001 Z. z. o minimálnych bezpečnostných a zdravotných požiadavkách na stavenisko v znení nariadenia vlády č. 282/2004 Z. z. a v znení neskorších zmien a doplnkov.
  9. Zhotoviteľ v plnom rozsahu zodpovedá za bezpečnosť technických zariadení pri realizácii stavebných prác v súlade s ustanoveniami vyhlášky SÚBP a SBÚ č. 374/1990 Zb. v znení neskorších predpisov.
  10. Zhotoviteľ zodpovedá za čistotu a poriadok na stavenisku a na vlastné náklady odstráni odpady, ktoré sú výsledkom jeho činnosti.
  11. Zhotoviteľ sa zaväzuje v prípadoch dohodnutých v zmluve vyzvať osobu oprávnenú jednať vo veciach technických na preverenie prác, ktoré v ďalšom pracovnom postupe budú zakryté alebo sa stanú neprístupnými. Výzva sa môže uskutočniť zápisom v stavebnom denníku, pokiaľ taký zápis zástupca objednávateľa podpíše.
  12. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na skúškach predpísaných osobitnými predpismi, záväznými normami a projektovou dokumentáciou.
  13. Zhotoviteľ je povinný viesť stavebný denník v súlade s § 46d stavebného zákona č. 50/1976 Zb. v zmysle ďalších zmien a doplnkov a § 28 vyhlášky č. 453/2000 v znení neskorších zmien a doplnkov, ktorou sa vykonávajú niektoré ustanovenia stavebného zákona.
  14. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený od zmluvy odstúpiť.

**IX. Odovzdanie a prevzatie diela**

* 1. Zhotoviteľ odovzdá dokončené dielo v súlade s touto zmluvou preberacím protokolom s podpismi obidvoch zmluvných strán a stavebného dozora.
  2. Dielo bude zhotoviteľom odovzdané a objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v zápise o odovzdaní a prevzatí diela so stanovením termínu ich odstránenia.
  3. Prevzatím predmetu zmluvy prechádza vlastnícke právo a nebezpečenstvo škody na objednávateľa.

**X. Zmluvné pokuty**

10.1 Ak zhotoviteľ odovzdá dielo uvedené v čl. III po termíne uvedenom v bode 4.1, zaplatí zmluvnú pokutu vo výške 0,05% z ceny diela podľa tejto zmluvy za každý kalendárny deň omeškania.

10.2 Zhotoviteľ zaplatí zmluvnú pokutu vo výške 0,05% z ceny diela za každý deň, ak sa omešká s odstránením zjavných vád a nedorobkov uvedených v preberacom protokole o odovzdaní a prevzatí diela.

10.3 Ak zhotoviteľ neodstráni skryté vady v dohodnutom termíne, zaplatí zmluvnú pokutu vo výške 0,05% z ceny diela za každý deň omeškania.

10.4 Pokuta za neuhradenie faktúr zhotoviteľovi je vo výške 0,05% z hodnoty neuhradených faktúr za každý deň omeškania.

**XI. Zodpovednosť za škodu**

* 1. Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody, alebo na jej zmiernenie.
  2. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
  3. Zmluvná strana, ktorá spôsobila škodu druhej zmluvnej strane spôsobom uvedeným v odseku 11.2, zbaví sa zodpovednosti, ak preukáže, že škoda bola spôsobená okolnosťou vylučujúcou zodpovednosť.
  4. Ak vznikne škoda neoprávneným vstupom zhotoviteľa na pozemky tretích osôb alebo ich poškodením v dôsledku odobratia, alebo skladovania zeminy alebo iných predmetov, príp. svojvoľným uzavretím ciest, alebo poručením inžinierskych sietí, zodpovedá za túto škodu zhotoviteľ.
  5. Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

**XII. Odstúpenie od zmluvy**

* 1. Zmluvné strany sa dohodli, že ktorákoľvek zo zmluvných strán je oprávnená odstúpiť od tejto zmluvy v prípade, že druhá strana podstatne poruší podmienky v nej dohodnuté. Za podstatné porušenie sa považuje, okrem prípadov v zmluve uvedených, aj nedodržanie zmluvne dohodnutých termínov, nespolupôsobenie zmluvných strán v zmysle dohodnutých podmienok zmluvy, ako aj prípadne neodborný a preukázateľne nekvalitný postup zhotoviteľa pri vykonávaní diela, na ktorý bol zhotoviteľ opakovane písomne upozornený objednávateľom. Na účely tohto ustanovenia sa pojmom „opakovane“ myslí 2 krát a viac.

**XIII. Osobitné podmienky**

13.1. Objednávateľ v zmysle §42 ods. 12 ZVO určil osobitné podmienky plnenia zmluvy, týkajúce sa sociálnych hľadísk – uplatňovanie sociálneho aspektu pri verejnom obstarávaní. Zhotoviteľ sa zaviaže, že v prípade, ak ako dodávateľ predmetnej zákazky počas doby plnenia zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec, okres, VUC).

13.2 Úspešný uchádzač ako zhotoviteľ predmetu zákazky je povinný strpieť výkon kontroly /auditu/ overovania súvisiaceho s plnením tejto zmluvy (vykonaním prác a služieb, dodaním tovaru) kedykoľvek počas platnosti zmluvy, a to verejným obstarávateľom, poverenými zamestnancami verejného obstarávateľa a akýmikoľvek osobami a orgánmi určenými verejným obstarávateľom. Zároveň sa úspešný uchádzač zaväzuje poskytnúť pri výkone kontroly /auditu/ overovaní všetku potrebnú súčinnosť. Úspešný uchádzač je povinný strpieť výkon kontroly /auditu/, prípadne overovania aj po ukončení platnosti tejto zmluvy, ak o takú kontrolu požiada verejný obstarávateľ alebo orgán vykonávajúci kontrolu použitia prostriedkov na základe zmluvy o poskytnutí NFP.

13.3 Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí podľa § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon č. 315/2016 Z. z. o registri partnerov verejného sektora a o zmene a doplnení niektorých zákonov.

**XIV.**

**Záverečné ustanovenia**

* 1. Pokiaľ v tejto zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka a právnymi predpismi SR.
  2. Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán. Dodatky budú očíslované podľa poradia.
  3. K návrhom dodatkov k tejto zmluve sa zmluvné strany zaväzujú vyjadriť písomne v lehote do 15 dní od doručenia návrhu dodatku druhej strane.
  4. Táto zmluva je vypracovaná v 4 vyhotoveniach, z ktorých 3 dostane objednávateľ a 1 zhotoviteľ.
  5. Zmluva nadobúda platnosť dňom jej podpisu oboma zmluvnými stranami a účinnosť v deň doručenia správy z ex-post kontroly verejného obstarávania Prijímateľovi/objednávateľovi zo strany Poskytovateľa NFP, v ktorej Poskytovateľ NFP pripustí dotknuté verejné obstarávanie k financovaniu. Deň doručenia tejto správy oznámi objednávateľ zhotoviteľovi bezodkladne. V prípade, že nenastanú skutočnosti podľa predchádzajúcej vety, má objednávateľ právo od plnenia zmluvy odstúpiť, pričom toto jednostranné odstúpenie nezakladá žiadne právo zhotoviteľovi na plnenie nákladov spojených s predmetom zmluvy.

V Topoľovke, dňa

Za objednávateľa: Za zhotoviteľa:

....................................... .....................................

Ing.Štefan Ladičkovský

starosta